תיאטרון מראה

תיאטרון מראה היה תיאטרון שפעל בקריית שמונה בין השנים 2000–2018. בתקופת פעילותו היה התיאטרון היחיד באזור גליל עליון וברמת הגולן.

התיאטרון פעל באולם מופ"ת השייך להסתדרות הכללית של העובדים בארץ ישראל.

ב-22 ביולי 2018, נשרף אולם התיאטרון והדבר הוביל לסגירתו. חלק מאמני התיאטרון הקימו לאחר סגירתו את אנסמבל צפוניתל'ה.

 היסטוריה 
בשנת 2000 הובילה ממשלת ישראל פרויקט להקמת חממות תרבות בפריפריה, לפי קונספט שהציע יהושע סובול. במסגרת הפרויקט נפתח באותה שנה תיאטרון מראה בקרית שמונה, בהנהגת השחקן והבמאי מנחם עיני.

הוא נתמך בתחילתו על בסכום של 200 אלף שקל על ידי איש העסקים נוחי דנקנר. בשנת 2009 עמד בפני סגירה על רקע מצוקה כלכלית. בהמשך קיבל תקציב תיאטרון פרינג' של משרד התרבות.

 פעילות 
תיאטרון מראה פעל כמרכז תיאטרוני בקריית שמונה, וקיים לאורך השנה פעילות תרבותית, חוגים וסדנאות - גם ביישובים ברחבי הגליל. התיאטרון נתמך על ידי מינהל התרבות.

לאחר מלחמת לבנון השנייה קיים התיאטרון פרויקט פסיכודרמה לטיפול באוכלוסייה שסובלת מטראומות בעקבות האירועים. הפרויקט נתמך בסכום של 200 אלף שקל שתרם איש העסקים נוחי דנקנר ונוהל על ידי ד"ר מולי להד. בנוסף נערכו בתיאטרון סדנאות תיאטרון פלייבק שנועדו לאפשר עיבוד לחוויות של תושבי העיר.

התיאטרון הפעיל גם בית ספר למשחק, תיאטרון קהילתי ופעל עם נוער בסיכון שהופנה משירות המבחן לנוער.

הפעילות התבססה על התפיסה שעשייה תרבותית מעורבת בחיי הקהילה היא כוח בעל חשיבות מכרעת לחיזוק המרקם החברתי של העיר.

 אנסמבל מ.ר.א.ה 
בשתי ההפקות הראשונות של התיאטרון שיחקו שחקנים שאינם תושבי העיר. ההפקה השלישית (הנסיך הקטן) היא הראשונה בה השחקנים היו תושבי העיר והאזור. 

אנסמבל התיאטרון הפעיל קבוצות תיאטרון קהילתיות לילדים, נוער ומבוגרים.

לאחר מלחמת לבנון השנייה נערכו בתיאטרון סדנאות תיאטרון פלייבק שנועדו לאפשר עיבוד לחוויות של תושבי העיר.

 הרכב האנסמבל הראשון של השחקנים כלל את מורן ברביבאי (בוגרת בית צבי), מיכה הירש ואורטל אגמון (זוג נשוי, שניהם בוגרי סטודיו למשחק ניסן נתיב בירושלים), רון ריכטר (בוגר סטודיו למשחק ניסן נתיב) ועמיחי עזר (בוגר הסטודיו לאמנויות הבמה - תיאטרון חולון).

 ב-2012, לאחר שהתיאטרון זכה במכרז של המשרד לפיתוח הנגב והגליל, נערכו אודישנים מהם נבחר אנסמבל שחקנים חדש: מורן מרואני (ברביבאי), קארין מרום (בוגרת בית צבי, תושבת להבות הבשן), מיכל כהן (בוגרת סל"ה - הסטודיו לאמנויות התיאטרון מיסודו של יורם לוינשטיין, מתגוררת במטולה), טל דנינו (בוגר בית צבי), גל שמאי (בוגר הסטודיו למשחק ניסן נתיב) ומורן רוזן (ילידת מצפה אבירים ובוגרת בית צבי).

 ב-2018 נבחר אנמסבל חדש: מיכל כהן, קארין מרום, מעיין נסטל והראל קרטס.

 ניהול 
מנהלתקופת כהונהמנחם עיני2000 - 2002רועי רשקסחנוך רעיםעד ינואר 2007רמי נעמן2007 - אוגוסט 2008עופר שמראוגוסט 2008 - 2011מיקה יזרעאלוביץ'2011רועי הורוביץ2011 - 2014חגית מיכאלי רובין2014 - 2018שמעון ביטון2018

 ניהול אמנותי 
בין ספטמבר 2015 לדצמבר 2016 ניהל את התיאטרון אמנותית יפתח קליין.

ב-2018 מונתה אור נדב ארגוב למנהלת אמנותית.

 הפקות 
במהלך שנות פעילותו הפיק כשלוש הצגות בשנה.

 חדירה, הצגת בכורה: 2000
 יוצרים: מחזה, בימוי ומוזיקה - עידן זילברשטיין, תפאורה ותלבושות - אורנית ליבנה, תנועה - קרן פז, עוזרת במאי ומנהלת הצגה - קרן עוז, הפקה - דינה לוי, ליה דיין ויפעת דורון
 שחקנים: עדי שמואלי, יולי דגן, עדי וייס, תומר מנדלסון, איהאב סלאמי, מנחם עיני, אוריאל פולק, רותי רביב, ענבל שיבולת, צח שפיצן
 בשולי בית קפה חונקת נערה את אביה למוות לאחר שהתעלל בה שנים. הנערה יוצאת לחיים חדשים. היא מתמודדת עם זיכרון מעשיו של האב ועם זיכרון מעשיה תוך מפגש עם דמויות שעסוקות ביצירת מציאות מדומה. בסוף מסעה מגיע מפגש טעון ומורכב עם אימה.
 הנסיך הקטן, הצגת בכורה: 2001
 יוצרים: עיבוד - חנוך רעים, במאית - לנה מישוריס
 שחקנים: עמיחי עזר, מורן מרואני, מיכה הירש, אורטל אגמון, רון ריכטר
 ההפקה עלתה ברחבי הארץ בשיתוף עם תיאטרון אורנה פורת לילדים ולנוער
 מוצא של כבוד, הצגת בכורה: 30 באוקטובר 2002
 יוצרים: מחזה - יצחק בוטון, במאי - יצחק בוטון, מוזיקה - יובל קידר, תפאורה - מרסלו לינדבאום, תאורה - חואן כהן, תלבושות - אביגיל שטראוס
 שחקנים: מוסקו אלקלעי, שמואל וולף/גיל אלון, עמיחי עזר
 באשר הוא שם, הצגת בכורה: 2003
 יוצרים: מחזאי - רועי רשקס, במאית - יונינה פלנברג
 שחקנים: עמיחי עזר, מיכה הירש
 המחזה מציג שני דתיים המשקפים שתי תפישות שונות ביהדות - חרדי ירושלמי ודתי לאומי - הנקלעים לשטחים בזמן כניסת השבת
 ההצגה עלתה בין השאר גם בצוותא
 שטומברלנד, הצגת בכורה: 2003
 יוצרים: מחזאי - רועי רשקס, במאי - נועם פלג
 שחקן: רון ריכטר
 זמן שאול (תל חי אז והיום), (הפקה מיוחדת) הצגת בכורה: 23 בדצמבר 2003
 יוצרים: מחזה - רועי רשקס, במאי - רמי רודן
 שחקנים: 3 שחקנים
 סבתא דיאלי (הצגת יחיד), הצגת בכורה: 2004
 יוצרים: מחזה - רועי רשקס, במאי - רובי גרינגרס
 שחקנית - מורן ברביבאי
 המחזה מלווה את סיפורן של שתי נשים, סבתא ונכדה. הסבתא העלתה את משפחתה ממרוקו לישראל ונתקלת בתרבות מקומית שאינה מקבלת את תרבותם של העולים, מזלזלת בה ומנסה לכפות עליהם את התרבות המקומית. הנכדה מנסה לשמור את המשפחה וערכיה
 קורא זמנים (אימפרוביזציה), הצגת בכורה: 2004
 יוצרים: מחזה - רועי רשקס, במאי - דני לוז
 שחקנים: 4 שחקנים
 מולדת רחוב מקלט (אימפרוביזציה), הצגת בכורה: 10 באפריל 2004
 יוצרים: מחזה - רועי רשקס
 שחקנים: 4 שחקנים
 בוא, הצגת בכורה: 2005
 יוצרים: מחזאי - רועי רשקס, במאי - חזי ייל
 שחקנית: אורטל אגמון-הירש
 הצגה זו השתתפה בתיאטרונטו 2005, וחבר השופטים הכתיר את השחקנית כ"תגלית הפסטיבל"
 בלדה ליוסף, הצגת בכורה: 2005
 יוצרים: מחזה - רועי רשקס, במאי - רמי רודן, תפאורה - שגית גולדה ואלי ממן, תאורה - יוסי חסדאי
 שחקנים: גדי פינטו, ביאן ענתיר, רון ריכטר/בועז בן צור, חזי ייל
 קבר יוסף בשכם מוקף ומכותר. ארבעה גברים נותרים במקום מנותקים מכל קשר עם העולם הסובב אותם, זולת מכשיר הטלוויזיה שברשותם. במהלך המחזה הם לומדים להכיר זה את זה. המחזה נכתב בהשראת פרשת מותו של מדחת יוסף בקבר יוסף ב-1 באוקטובר 2000.
 ההצגה עלתה בין השאר גם בבית אבי חי, ובתיאטרון הסימטה
 המחזה עובד לסרט בשם בלדה ליוסף בבימוי ריקי שלח
 המחזה השתתף (בבימוי איציק סיידוף) וזכה בפרס ראשון בפסטיבל "פותחים מסך" של תיאטרון בית ליסין, 2001
 סמוראי בחורף, הצגת בכורה: 7 בפברואר 2005
 יוצרים: יצירה - גילי אולמר ומרסלו לינדבאום, מחזאי - איציק בוטון, במאי - איציק בוטון, מוזיקה - יובל קידר, תחקיר ועריכה - אביגיל שטראוס
 שחקנים: מוסקו אלקלעי, גדי פור, שמואל וולף, עומר שיזף
 דוממים, הצגת בכורה: 1 באפריל 2005
 יוצרים: מחזאי - חנוך רעים, במאי - חנוך רעים
 שחקנים: שרון עיני, מורן מרואני, דוד לפיד, רחלי פנחס, בן אלחידן, גרמן צ'יקרו
 חמישה פליטים יהודים ששרדו את השואה. כל אחד נושא עימו חפץ שבזכותו נותר בחיים
 הפקה קודמת של המחזה עלתה בהבימה בשנת 2001
 חלומות גנובים (הצגת ילדים), הצגת בכורה: 1 בדצמבר 2005
 יוצרים: מחזאי - חנוך רעים, במאי - חנוך רעים
 שחקנים: 4 שחקנים
 הפקה קודמת של המחזה עלתה בפסטיבל חיפה להצגות ילדים בשנת 2002
אמגה, הצגת בכורה: 2005
יוצרים: יצירה - רועי רשקס, רחל בן דוד, במאי - רמי רודן
שחקן: רון ריכטר

 מעשיות ומעשים, הצגת בכורה: 1 במרץ 2006
 יוצרים: מחזה - רונית ויגאל אוחנה (על פי 3 סיפורים מאת שמואל יוסף עגנון: "הפרוטה", "מעשה העז" ו"מאויב לאוהב"), במאית - רונית אוחנה, תפאורה - אלון אוחנה, בניית בובה - אלית וובר, הדרכה בהפעלת בובה - אביטל דרורי, קריינות - דורון לוי, הפקה - רותי הדסי
 שחקנים: יגאל אוחנה, דן סודרי/שרון עיני
 כוח מילים (אימפרוביזציה), הצגת בכורה: 16 במאי 2007
 4 שחקנים
 סברס (הצגת ילדים), הצגת בכורה: 28 באוגוסט 2007
 יוצרים: מחזאי - רועי רשקס, במאית - אורלי רביניאן
 שחקנים: חאלד - בועז בן צור, גילי - אפריל לבן
 ההצגה נולדה מתוך קריאה של כותרות העיתונים על גדר ההפרדה בין השכונות היהודיות לשכונות הערביות ברמלה. בעוד שילדי השכונות בנו מחילות שמחברות בין שני צדי הגדר על מנת לאפשר להם להמשיך את המשחקים המשותפים עם החברים מהצד השני, ההורים החליטו לשתול סברסים במחילות במטרה להפסיק את המפגשים. ההצגה מספרת על מפגש בין ילד וילדה שלא מפחדים מקוצים של סברס
 ההצגה עלתה בין השאר גם בתיאטרון גבעתיים
 הכל עובר חביבה, הצגת בכורה: 8 בדצמבר 2007
 יוצרים: מחזה - גיל צ'רנוביץ, במאי - גיל צ'רנוביץ
 שחקנים: 4 שחקנים
 ההצגה עלתה בין השאר בתיאטרון גבעתיים

 גרביונים, הצגת בכורה: 26 באוגוסט 2008
 יוצרים: מחזה - חנוך רעים, במאי - חנוך רעים, מוזיקה - אבנר קנר, תפאורה - טליה אוטולנגי
 שחקניות: שרון עיני, מורן מרואני
 סיפור על שתי אחיות, האחת בעלת חנות פרחים, השנייה אם צעירה לשלושה ילדים. בין הכביסות של הילדים, לבין הישרדות כלכלית הן נלחמות אחת בשנייה עד לילה אחד בו הם מחליטות לשדוד בנק
 ההצגה עלתה בין השאר גם בצוותא
 הפצצה יקירתי, הצגת בכורה: 28 בנובמבר 2008
 יוצרים: מחזה - רועי רשקס, במאי - יואב מיכאלי
 שחקנים: צהלה מיכאלי, שרון עיני, רון ריכטר, עמיר פרייליך, ערן בוהם
 לשֶבֶת (הצגת יחיד), הצגת בכורה: 18 באפריל 2009
 יוצרים: מחזה - חנוך רעים, במאי - חנוך רעים, מוזיקה - אבנר קנר, תפאורה - טליה אוטולנגי, תאורה - יוסי חסדאי
 שחקנית: מורן מרואני
 הסולטן ביבארס בקלעת נמרוד, הצגת בכורה: 17 במרץ 2009
 יוצרים: מחזה - עופר שמר, במאי - עופר שמר
 שחקנים: 2 שחקנים
 המאהב, הצגת בכורה: 9 בנובמבר 2009
 יוצרים: מחזאי - הרולד פינטר, במאית - אפרת נתניאל, תרגום - יעל ביאגון-ציטרון, תפאורה - ענבל ליבליך
 שחקנים: ארז גוטליב, מיכל כהן
 ההצגה עלתה בין השאר גם בבית ציוני אמריקה
 אינגעלע, הצגת בכורה: 2009
 יוצרים: מחזאי - ליאור זלמנסון, במאי - עופר שמר
 שחקנים: חנה ריבר, מיכאל אלוני
 ההצגה זכתה בפרס ההצגה הטובה ביותר בפסטיבל הפרינג' Act 2
 ההצגה עלתה שוב ב-2013 (עם דניאל סטיופין במקום מיכאל אלוני) בתיאטרון הסימטה
 התרנגול (הצגת ילדים), הצגת בכורה: 2010
 יוצרים: מחזאית - לי עברון (על פי מעשה בבן מלך שנפל לשיגעון), במאי - עופר שמר, מוזיקה - אירית ישראלי, תלבושות - עוזי עמרני, תפאורה - אבי שכוי
 שחקנים: ירון עצמון, שרון עיני, מיכל כהן, איציק קונפינו
 המלחמה בבית, הצגת בכורה: 2011
יוצרים: מחזאי - ג'יימס דאף, במאי - רועי הורוביץ
 שחקנים: רמי ברוך, אסתי קוסוביצקי, אתי פולישוק, לירז אבני-סגל
 קופרודוקציה של תיאטרון מראה ותיאטרון הקאמרי
 דרושה אישה מסודרת ונקייה, הצגת בכורה: מאי 2012
 יוצרים: מחזה - אורלי רובינשטיין-קצפ, במאי - רועי הורוביץ, מוזיקה - קובי אשרת
 שחקנים: גל שמאי, אושרי סהר, רותי לנדאו, נירית אהרוני, מורן מרואני, רועי הורוביץ, אלי נעים, איציק כהן
 הסוד של לני, הצגת בכורה: 1 בדצמבר 2013
 יוצרים: מחזה - מיכאל אנדה, מעבד ובמאי - הראל קרטס, עיצוב תלבושות ומסיכות - אילת אוחיון והדיה תמוז, עיצוב בובות - מעיין צמרת, מוזיקה - רועי בירן, עיצוב תאורה - מאיר אלון
 שחקנים, מפעילי בובות ושותפים ליצירה: קארין מרום, מיכאל גמליאל, שי ג'יברי
 To life, הצגת בכורה: 24 בינואר 2013
 יוצרים: יוצר - גילי עברי, במאי - גילי עברי, תפאורה ותלבושות - בלה חבצקין, מוזיקה - צחי הר נבו, עיצוב תאורה - מרטין עדין, עוזרת במאי - טלי רהב
 שחקנים-יוצרים: לי אלוני, גילי עברי/טל דנינו, מיכל כהן, קארין מרום, הראל קרטס, גל שמאי
 עלה בין השאר גם בצוותא
 ההצגה זכתה בפרס קיפוד הזהב לעיצוב תלבושות
 תקרית בגבול, הצגת בכורה: 29 באוגוסט 2013
 יוצרים: מחזאי - קיראן לין (kieran lynn), במאי ומתרגם - רועי הורוביץ, תפאורה ותלבושות - גלעד בן-דוד, תאורה - מאיר אלון, מוזיקה - צחי הר נבו
 שחקנים: אורטל אבנעים-פרידמן, שי גברי ומיכאל גמליאל
 יום העצמאות שלי, הצגת בכורה: 9 בינואר 2014
 יוצרים: מחזאי - דן קלנזי, תרגום - שיר פרייבך, במאי - רועי הורביץ
 שחקנים: רועי הורוביץ, מיכאל גמליאל, מורן זעפרני
 סיפורו של מלווין, חולה איידס סופני, השוכב על ערש דווי ומבקש מהמתנדב שמבקר אצלו בקביעות להחיש את מותו ולסייע לו בהמתת־חסד.
 ההצגה הוזמנה להציג בדרום אפריקה. היא עלתה בתיאטרון העירוני של יוהנסבורג, "תיאטרון בכיכר" (on the "Square Theatre), במשך שבועיים, ולאחר מכן בדרבן על במת תיאטרון סיברוק (Seabrooke).
 קומדיה לא רומנטית, הצגת בכורה: 26 ביוני 2014
 יוצרים: מחזה - מחזאי - רוזאלינד באטלר (Rosalind Butler), במאי - רועי הורוביץ, נוסח עברי - רועי הורוביץ, תלבושות - דלית ענבר, תאורה - יעקב סליב
 שחקנים - מיכאל גמליאל, הילה סעדה, יעל צפריר
 קצרים של סתיו, הצגת בכורה: 24 בספטמבר 2015
 שלושה מחזות קצרים:
 פרחי היקינתון
 יוצרים: מחזאי - ניל לביוט, במאי - יריב הורוביץ, תרגום - רבקה משולח, מוזיקה מקורית - בן ארצי, עיצוב תאורה - מאיר אלון, עיצוב תפאורה ותלבושות - דלית ענבר
 שחקנים: קיפ - יפתח קליין, ביל - שמעון מימרן
 נפוליאון בגלות
 יוצרים: מחזאי - דניאל רייץ' (Daniel Reitz), במאי - יפתח קליין, תרגום - רבקה משולח, מוזיקה מקורית - בן ארצי, עיצוב תאורה - מאיר אלון, עיצוב תפאורה ותלבושות - דלית ענבר
 שחקנים: מיכאל גמליאל, מיכל כהן רוזנבאום
 שיהיה בהצלחה
 יוצרים: מחזאי - ניל לביוט, תרגום ובימוי - מיכה לבינסון, מוזיקה מקורית - בן ארצי, עיצוב תאורה - מאיר אלון, עיצוב תפאורה ותלבושות - דלית ענבר
 שחקניות: לירז צ'רכי, רונה פרומצ'נקו
 תקווה, הצגת בכורה: 30 בספטמבר 2014
 יוצרים: מחזה - חנן פלד, במאי - רועי הורוביץ, תלבושות - דלית ענבר, תאורה - יעקב סליב, עריכה מוזיקלית - מיכאל גמליאל
 שחקניות: מורן קוגן, מיכל כהן-רוזנבאום, קארין מרום
 ההצגה עוסקת במחאה החברתית בישראל (2011). במקביל להעלאת ההצגה עלתה במבואת התיאטרון תערוכת צילומים בנושא, של היוצרת הרב תחומית סי הארט סנדלר
 שירלי ולנטיין (הצגת יחיד), הצגת בכורה: 2016
 מחזאי - ווילי ראסל, נוסח עברי - סנדרה שדה, במאי ועריכה מוזיקלית - הראל קרטס, עיצוב תפאורה ותלבושות - בלה חבצקין, עיצוב תאורה - מאיר אלון
 שחקנית - קארין מרום
 מלחמת שוורים, הצגת בכורה: 7 באפריל 2016
 יוצרים: מחזה - מייק ברטלט, במאי - הראל קרטס, אורלי רביניאן, תרגום ועיבוד -ירון פריד, תפאורה ותלבושות - בלה חבצקין, מוזיקה - רוני אמיר, עיצוב תאורה - דולב ציגל
 שחקנים: מעיין נסטל, גל בן עמרה, מיכאל גמליאל, הראל קרטס
 ההצגה זכתה בפרס קיפוד הזהב לתפאורה לשנת 2016
 קישורים חיצוניים 
 תיאטרון מראה באתר הבמה
 אולם תיאטרון מראה באתר הבמה





 הילה אהרון בריק, תיאטרון יוצר באצבע הגליל, באתר הבמה, 16 בפברואר 2009









הערות שוליים

קטגוריה:קריית שמונה: תרבות
מראה
מראה